(UPDATE) BAGUIO CITY - Nagbalin nga agresibo ken emosyonal ti panagtataripnong dagiti dadaulo ti Baguio Central School, kameng ti pulisya, City Social Welfare and Development Office (CSWDO) ken ti pamilya ti pimmusay a Grade 3 pupil kalpasan nga aksidente a natamaan ti baseball bat ti ulo daytoy.
Iti naangay a taripnong, impetteng ti pamilya ti biktima a kayat dagitoy a maamuan no sino dagiti responsable ken rumbeng a madusa iti nasao nga insidente.
Sigun iti lolo ti biktima, maipasidong iti legal a proseso ti kaso ken no saan a maidalan iti amicable settlement ket maidanun daytoy iti korte tapnu dagitoy ti agdesisyon no adda ti rumbeng a mapabasol ken madusa iti napasamak nga insidente.
Nupay kasta, inlawlawag dagiti dadaulo ti nasao a pagadalan nga awan ti maitudo dagitoy nga indibidual tapnu mapabasol iti ipupusay ti biktima, gaputa maibasar iti imbestigasyon dagiti pulisya ket homocide by accident ti napasamak.
Maipalagip nga immunan a kinuna ti CSWDO a naipasidong iti debriefing ken counseling dagiti nakakita iti nasao nga insidente karaman ti estudyante nga aksidente a nakapang-or iti ulo ti bikitma gaputa posible a na-truma dagitoy.
ilo_Latn ilo_Latn ilo_Latn ilo_Latn ilo_Latn